《与郑德璘奇遇诗》
唐代·水府君

物触轻舟心自知，风恬烟静月光微。

夜深江上解愁思，拾得红光香惹衣。

纤手垂钩对水窗，红光秋色艳长江。

既能解佩投交甫，更有明珠乞一双。

湖面狂风且莫吹，浪花初绽月光微。

沈潜暗想横波泪，得共鲛人相对垂。

洞庭风软荻花秋，新没青娥细浪愁。

泪滴白蘋君不见，月明江上有轻鸥。

昔日江头菱芡人，蒙君数饮松醪春。

活君家室以为报，珍重长沙郑德璘.